Slom svjetionika

**Slom svjetionika** je šesta epizoda osme sezone Winx Cluba.

## Sažetak

Winxice i Zvjezdica prate Oriona do Iridie, zvijezde koja obasjava Prometiu. Tamo pokušavaju obnoviti jezgru zvijezde, neuspješno. Otkrivaju da je jezgra planeta potpuno uništena, da je čak ni sa svojim Cosmix moćima ne mogu popraviti. Zvjezdica pronalazi svoju prijateljicu Lumillu i njih dvije priređuju malu zabavu. Oriona, razočaranog neuspjehom Winxica da poprave jezgru Iridie, kontaktira Valtor, koji mu nudi dogovor: ako mu pomogne izvaditi Winxice, spasit će Prometiu, Orionov matični planet, obnavljanjem jezgra Iridie. Orion pristaje na dogovor i postavlja zamku na Prometiji za Winxice. Zatim šalje Winxice na Prometiu lažno hineći da rabi radar koji je napravio kako bi Prometiu napunio umjetnim svjetlom. Winxice idu do Prometie, no kada stignu na pravo mjesto za postavljanje radara, zamka koju im je Orion postavio aktivira se i Winxice upadaju u nju.

## Radnja

Epizoda počinje dolaskom Winxica i Zvjezdice na Iridiu vođenih Orionovim brodom. Nakon što stignu do zvijezde, iznenada ih dočekuju mjesni Lumeni, koji grde Oriona što se usudio doći nakon svega što je on uzrokovao njihovoj jezgri pokušavajući ju popraviti.

Winxice pokušavaju vratiti svjetlo u čarobnu jezgru rabeći svoje Cosmix moći, ali je struktura jezgre ozbiljno oštećena. Jezgra ne uspijeva zadržati Cosmix energiju Winxica, i ponovno se gasi. Winxice pokušavaju pronaći drugi način ali Orion, umoran od njihovih bezvrijednih obećanja, odbija njihovu pomoć i žuri u svoj laboratorij.

Flora, jako zabrinuta za uvjete na planetu Prometia i njegovu vegetaciju, predlaže svojim prijateljicama da se razdvoje: jedne će ju slijediti na Prometiu kako bi joj pomogle, dok će druge, predvođene Tecnom, ostati na Iridiji u potrazi za načinom popraviti strukturu jezgre djevojčinom tehno-čarolijom. Međutim Bloom, odlučna da ne pogorša još više situaciju, kaže svojim prijateljicama da se moraju držati zajedno.

U njegovu laboratoriju Oriona posjećuje čarobnjak Valtor, koji se predstavlja kao čarobnjak svjetla. On mu obećaje da će spasiti Prometiju, i sklapa pakt s mladićem: zauzvrat mu on mora pomoći kako bi konačno uništio šest Winxica. Nemajući što za izgubiti i budući odlučan spasiti svoj vlastiti planet pod svaku cijenu, Orion mu prihvaća ponudu. Na taj način priprema zamku za vile.

Idući po Iridiji, Zvjezdica i Winxice pronalaze Lumillu, Zvjezdičinu najbolju prijateljicu, koja je jako zabrinuta za stanje svoje zvijezde. U međuvremenu, skupinu sustiže Orion, koji curama predloži plan. On im daje pojačivač svjetla, elektronički instrument koji će umjetno osvijetliti Prometiu uzrokujući ponovni rast svih biljaka, ako se postavi na jedno mjesto na planetu u kojem će ispravno raditi.

Flora je sretna i Winxice pristaju ići na Prometiu dok će Orion ostati natrag kako bi smislio plan za spas Iridie. Zvjezdica i Lumilla također će ostati na Iridiji, odlučne da uvjere ostale Lumene da podrže cilj Winxica. Tada Winxice stižu na Prometiu krećući se planetom *Winx-boardovima*, posebnim letećim prijevoznim sredstvom koje je stvorila Tecna.

Flora pokušava istom magijom prirode oživjeti neke biljke pogođene nedostatkom svjetla, ali ne uspijeva. Uz ostale Winxice, stiže u središte planeta, gdje Bloom postavlja instrument koji im je Orion dao. Međutim ovaj predmet, umjesto da vrati u život osušene biljke, uzrokuje da iz zemlje izroni uređaj s mehaničkim pipcima koji u trenu grabi Bloom, Tecnu, Musu i Laylu. Stella i Flora, jedine Winxice koje su još uvijek slobodne, bježe s uređaja. One shvaćaju da ih je Orion sve ovo vrijeme varao.

## Važni događaji

* Lumilla se pojavljuje prvi put u seriji.
* Orion odlučuje pomoći Valtoru i izdati Winxice.

## Prvo pojavljivanje

* Lumeni s Iridie
* Lumilla
* Zvjezdane mačke
* Lumino

## Likovi

* Bloom
* Stella
* Flora
* Musa
* Layla
* Tecna
* Sky
* Brandon
* Timmy
* Helio
* Riven
* Nex
* Valtor
* Zvjezdica
* Obscurum
* Orion
* Lumilla
* Drugi Lumeni

## Korištene čarolije

* Moć Cosmixa — Winxice su ju iskoristile za obnavljanje jezgre Iridie, ali nisu uspjele.

## Zanimljivosti

* Otkriva se da je Orion, kad je prvi put pokušao popraviti jezgru Iridie, ozbiljno ju oštetio.
* U ovoj epizodi Obscurum također ne napada, i također se ne pojavljuju Zvjezdožderi.